Ауымбаҡтың миҙгелле миграцияһы етерлек кимәлдә өйрәнелмәгән. Ихтимал, ҡоштар киң фронт яһап күсәләр һәм бер урынға тупланмайҙар. Төп йүнәлеш — көнбайыштан көньяҡ-көнсығышҡа табан. Ҡышлауға Төньяҡ диңгеҙгә һәм Атлантик океандың Европа яр буйҙарына Аҡ диңгеҙ, Карелия, Балтик райондары аша, Ҡара диңгеҙ буйында ҡышлауға — Европаның үҙәк өлкәләре һәм Украина аша, Каспий буйҙарына — Ҡаҙағстан һәм Көнбайыш Себер аша оса. Ҡоштарҙың Көнсығыш Себер тундраһы менән Чукотканан көҙгө күсеүе, күрәһең, көньяҡ-көнсығыш, көньяҡ һәм көньяҡ-көнбайыш йүнәлешендә үтә, әммә быға дәлилдәр юҡ.